b'\n_START_ARTICLE_\nZveza veteranov vojne za Slovenijo\n_START_SECTION_\nDan ZVVS in prva obrambna akcija za samostojno Slovenijo\n_START_PARAGRAPH_\n17. maja 1990 je kot odgovor na pobiranje oro\xc5\xbeja Teritorialni obrambi (TO) pri\xc4\x8dela delovati Manevrska struktura narodne za\xc5\xa1\xc4\x8dite (MSNZ), ki je pomembno vplivala na razvoj obrambnih sil in na samostojnost Slovenije. Tri leta kasneje je bila prav 17. maja ustanovljena Zveza veteranov vojne za Slovenijo (ZVVS). 17.maj je dan zavrnitve ukaza o oddaji oro\xc5\xbeja iz skladi\xc5\xa1\xc4\x8d Teritorialne obrambe (TO), katerega izvajalci so prepre\xc4\x8dili popolno razoro\xc5\xbeitev takratne TO ter vzpostavili obrambne sile novo nastajajo\xc4\x8de dr\xc5\xbeave kot tudi materialno tehni\xc4\x8dne pogoje za kasnej\xc5\xa1o uspe\xc5\xa1no voja\xc5\xa1ko ubranitev pred voja\xc5\xa1ko agresijo Jugoslovanske ljudske armade v letu 1991._NEWLINE_Za prvo obrambno akcijo za samostojno Slovenijo pa lahko \xc5\xa1tejemo "Akcijo Sever", ko so pripadniki slovenskih policijskih sil, ki so pozneje osnovali lastno veteransko organizacijo Zdru\xc5\xbeenje Sever, prepre\xc4\x8dili prihod ve\xc4\x8d stotim Milo\xc5\xa1evi\xc4\x87evim podpornikom z avtobusi iz Srbije v Ljubljano 1. decembra 1989 na "miting resnice", kjer naj bi ru\xc5\xa1ili tedanjo oblast, ker je - enotno, skupaj s slovensko demokrati\xc4\x8dno opozicijo - nasprotovala srbski centralisti\xc4\x8dni politiki.\n_START_SECTION_\n\xc4\x8clani ZVVS\n_START_PARAGRAPH_\nSkladno s statutom ZVVS lahko Obmo\xc4\x8dno zdru\xc5\xbeenje postane \xc4\x8dlan ZVVS, \xc4\x8de v temeljnem aktu omogo\xc4\x8da v\xc4\x8dlanjevanje oseb, ki jim je bil dodeljen status na podlagi Zakona o vojnih veteranih (uradno pre\xc4\x8di\xc5\xa1\xc4\x8deno besedilo v Uradnem listu Republike Slovenije \xc5\xa1t. 59/2006); to so: organizatorji in pripadniki MSNZ, pripadniki TO, pripadniki organov za notranje zadeve, \xc4\x8dlani republi\xc5\xa1ke koordinacije in pokrajinskih koordinacij oziroma podskupin, pripadniki enot za zveze dr\xc5\xbeave ali ob\xc4\x8dine, pripadniki Narodne za\xc5\xa1\xc4\x8dite, delavci upravnih organov, pristojnih za obrambne ali notranje zadeve oziroma drugih dr\xc5\xbeavnih organov, pripadniki civilne za\xc5\xa1\xc4\x8dite, zaposleni v podjetjih in institucijah, ki so izvajali naloge civilne obrambe, prostovoljci v enotah TO, organih za notranje zadeve, Narodne za\xc5\xa1\xc4\x8dite, enotah za zveze Republike Slovenije in ob\xc4\x8din, civilne za\xc5\xa1\xc4\x8dite, upravnih organih za obrambne in notranje zadeve, drugih dr\xc5\xbeavnih organih in podjetjih, posamezniki, ki so na zahtevo poveljstev in poveljnikov voja\xc5\xa1kih enot TO ter tedanje milice, neposredno sodelovali pri pogajanjih, zbiranju obve\xc5\xa1\xc4\x8devalnih podatkov, izvajanju oskrbe, oviranju komunikacij, trjevanju poveljni\xc5\xa1kih mest in obrambnih polo\xc5\xbeajev ter zagotavljanju nastanitvenih, delovnih in skladi\xc5\xa1\xc4\x8dnih prostorov, najodgovornej\xc5\xa1i \xc4\x8dlani ob\xc4\x8dinskih izvr\xc5\xa1nih svetov in poverjeni\xc5\xa1tev, ki so na obmo\xc4\x8dju voja\xc5\xa1kih spopadov neposredno opravljali obrambne naloge za potrebe TO in tedanje milice, \xc4\x8dlani \xc5\xa1tabov za civilno za\xc5\xa1\xc4\x8dito ter njihovih specializiranih enot, ki so opravljali obrambne naloge na obmo\xc4\x8dju oboro\xc5\xbeenih spopadov, delavci slovenske carine na obmo\xc4\x8dju voja\xc5\xa1kih spopadov, ki so izvajali naloge na mejnih prehodih na podlagi zahtev koordinacijskih podskupin._NEWLINE_\xc4\x8clani so lahko tudi posamezniki, ki so kot kulturni ali umetni\xc5\xa1ki delavci oziroma predstavniki sredstev javnega obve\xc5\xa1\xc4\x8danja s svojo aktivnostjo spodbujali in osve\xc5\xa1\xc4\x8dali slovensko javnost v najte\xc5\xbejih trenutkih procesa osamosvajanja, priprav na vojno in vojne za Slovenijo, \xc4\x8dlani Rde\xc4\x8dega kri\xc5\xbea Slovenije in zdravstveni delavci, najo\xc5\xbeji svojci udele\xc5\xbeenk in udele\xc5\xbeencev v pripravah vojne in v vojni za Slovenijo (zakonci in otroci), svojci \xc5\xbertev vojne za Slovenijo (zakonski in izven zakonski partnerji, otroci, bratje, sestre, pastorki in star\xc5\xa1i), invalidi in ranjeni v vojni za Slovenijo v letu 1991, na lastno \xc5\xbeeljo, osebe, ki so pravo\xc4\x8dasno prestopile iz JLA in niso aktivno sodelovale v voja\xc5\xa1ki agresiji na Republiko Slovenijo in so v \xc4\x8dasu po prestopu aktivno sodelovale pri obrambi Republike Slovenje v \xc4\x8dasu vojne._NEWLINE_\xc4\x8clani Obmo\xc4\x8dnih zdru\xc5\xbeenj VVS ne morejo postati osebe, ki so s svojim ravnanjem ovirale priprave na vojno ali aktivnosti v vojni za Slovenijo.\n_START_SECTION_\nRazse\xc5\xbenost ZVVS\n_START_PARAGRAPH_\nV Zvezo je vklju\xc4\x8denih 57 obmo\xc4\x8dnih organizacij, ki svoje delo koordinirajo v 13. Pokrajinskih odborih, s preko 27.600 \xc4\x8dlanicami in \xc4\x8dlani.\n_START_SECTION_\nGlasilo Veteran\n_START_PARAGRAPH_\nZveza veteranov vojne za Slovenijo izdaja informativno glasilo Veteran, ki je v pdf obliki dostopno tudi on-line._NEWLINE_Glasilo Veteran je prvi\xc4\x8d iz\xc5\xa1lo maja leta 1996.\n_START_SECTION_\nKatalog priznaj Zveze veteranov vojne za Slovenijo /ZVVS/\n_START_PARAGRAPH_\nPredsedstvo Zveze veteranov vojne za Slovenijo (ZVVS) je na podlagi Statuta ZVVS, ki ga je sprejel Glavni zbor ZVVS dne 11. marca 2007, na seji dne 24. januarja 2008 sprejelo dopolnjeni Pravilnik o priznanjih, znakih in kovancih ZVVS, s katerim se dolo\xc4\x8dajo vrste in oblike priznanj, znakov in kovancev ZVVS, merila ter pristojnosti in postopki za podeljevanje priznanj, znakov in kovancev ZVVS. Zveza veteranov vojne za Slovenijo za zasluge pri izgrajevanju in krepitvi ZVVS, uspe\xc5\xa1no izvr\xc5\xa1evanje nalog, prizadevno in dolgoletno delo v organih ZVVS, uspe\xc5\xa1no sodelovanje s sorodnimi dru\xc5\xa1tvi doma in v tujini ter za uspe\xc5\xa1no sodelovanje in nudenje pomo\xc4\x8di zvezi podeljuje: PRIZNANJA, ZNAKE, KOVANCE IN \xc4\x8cASTNE NAZIVE ZVVS .\n_START_SECTION_\nPriznanja Zveze veteranov vojne za Slovenijo /ZVVS/ v sliki\n_START_PARAGRAPH_\nPriznanja Zveze veteranov vojne za Slovenijo v sliki.'